Նիկոլայ Պետրով (վիրաբույժ)

Նիկոլայ Նիկոլաևիչ Պետրով (), խորհրդային վիրաբույժ-ուռուցքաբան։ Հայրենական ուռուցքաբանության հիմնադիրներից։ ԽՍՀՄ ԳԱ թղթակից անդամ (1939) և ՍՍՀՄ ԲԳԱ ակադեմիկոս (1944), սոցիալիստական աշխատանքի հերոս (1957)։

Կենսագրություն 
1899 թվականին ավարտել է Պետերբուրգի Ռազմաբժշկական ակադեմիան։ 1926 թվականին Պետրովի նախաձեռնությամբ հիմնվել է Լենինգրադի ուռուցքաբանության ինստիտուտը (1966 թվականից Լենինգրադի Նիկոլայ Պետրովի անվան ուռուցքաբանության ինստիտուտ)։ Գիտական աշխատանքները վերաբերում են փորձառական, տեսական և կլինիկական ուռուցքաբանության, ուռուցքային հիվանդությունների պատճառագիտության, կանխարգելման ու բուժման հարցերրն։ Հեղինակ է ուռուցքաբանության ռուսական առաջին կապիտալ աշխատության (1910), տրանսպլանտացիայի, վիրավորումների, տուբերկուլի, ստամոքսի և 12-մատնյա աղիքի խոցային հիվանդության վիրահատական բուժման, բժշկական դեոնտոլոգիայի վերաբերյալ աշխատանքների, «Չարորակ ուռուցքներ» (հ․ 1-3, 1947-1962) դասական հրատարակության խմբագիրն ու հեղինակն է, վիրաբույժ-ուռուցքաբանների դպրոցի հիմնադիրը։ Եղել է վիրաբույժների միջազգային ընկերության պատվավոր անդամ (1957-ից)։

Պարգևներն 
Լենինյան (1963), ԽՍՀՄ պետական (1942) և ԽՍՀՄ ԳԱ Ի․ Մեչնիկովի անվան (1953) մրցանակներ։ Պարգևատրվել է Լենինի 3 և 2 այլ շքանշաններով։

Ռուս ուռուցքաբաններ
Ռուս վիրաբույժներ
1876 ծնունդներ
Դեկտեմբերի 14 ծնունդներ
1964 մահեր
Մարտի 2 մահեր
Սանկտ Պետերբուրգ քաղաքում ծնվածներ
Սանկտ Պետերբուրգ քաղաքում մահացածներ
Սոցիալիստական աշխատանքի հերոսներ
ԽՍՀՄ ԳԱ թղթակից անդամներ
Բժշկական գիտությունների դոկտորներ
Լենինի շքանշանի ասպետներ
ԽՍՀՄ Պետական մրցանակի դափնեկիրներ